תיירות רמות

אנחנו שמחים לבשר לחברינו התיירנים, ובכלל, לכל תושבי רמות, שהגענו לישורת האחרונה בהתהוות המיזם החדש של שתוף הפעולה של "תיירות רמות".

לאחר שהשקענו רבות בשיחות הסברה פרטיות ומשותפות לתיירנים כולם, אודות המחשבות, הכיוונים, הרעיונות, והתוכניות, ואחרי שצלחנו את המהמורות הפרוצדורליות, הגענו לידי גיבוש של החברים השותפים למיזם התיירות. אלה אשר סימנו את כוונותיהם ואמונם בדרכינו, באמצעות תשלומי "דמי חבר" למיזם התיירות.

כך התגבשה סוף סוף רשימת השותפים ש"עלו על העגלה", והנה יצאנו לדרך...

**אנחנו שמחים להזמין את שותפינו, למפגש פתיחה, שיתקיים ביום שני, ה 29/10, בשעה 20:00 במתחם המרכזי, ב "הכי נוף שיש", מתחם הצימרים של משפחת גולדשטיין.**

חשוב לנו לשתף אתכם בהישגים שהגענו אליהם עד כה בעבודתה של וועדת תיירות.

במפגש:

@ נציג ונבהיר את מטרות המיזם, והדרכים שבחרנו כדי לקדם אותו, ע"פ סדרי עדיפויות בשנת התקציב הנוכחית. נשמח לתגובות והצעות של החברים השותפים, כמשוב שיכוון אותנו בהמשך הדרך.

@ נתן סקירה על שתופי הפעולה שלנו עם נציגי תיירות גולן בחכ"ל, והפרויקטים שנרקמים, ואילו שכבר נסגרו בעקבותם.

@ נשתף אתכם בתוכנתנו ל **"אקדמיה לתיירות"** תוכנית לסדרה של הרצאות/שיחות/מפגשים, עם אנשי מקצוע מתחומים שונים, רלוונטיים לנו בהיבט המקצועי כתיירנים. מדי חודש, יתקיים מפגש של השותפים, בכל פעם עם דמות אחרת מעולם התיירות והעסקים, אשר תעשיר אותנו ותחכים אותנו בתחומה. נפרוש את התוכנית הלימודית המתהווה ונבקש את עזרתכם ברעיונות ובקשות לנושאים ודמויות נוספות.

@ נביא בפניכם את הצעתינו לתפעול קבוצת הווטסאפ החדשה של התיירנים השותפים למיזם. מטרת הקבוצה, הכללים ודרכי ההתנהגות בה. על מנת שתשרת את השותפים בה, בדרך הטובה ביותר והיעילה ביותר.

@ נשתף אתכם בהתלבטויות שלנו ובכיווני העבודה שלנו בנושא בניית אתר אינטרנט ל "תיירות רמות". נעדכן בפרטים ובתמונת המצב, כפי שהיא עכשיו.

@ נציג בפניכם הצעה וסקיצה ראשונית להפקת ברושור של "תיירות רמות". נדבר על מטרותיו של הברושור, אפיונים ושלבי ההפקה.

**אנחנו נרגשים, ומצפים לפגישה החשובה הזו.**

**חושבים שנוכחות השותפים כולם, חיונית וחשובה להמשך התהליך.**

**נשמח מאוד להשתתפותכם**

וועדת תיירות